***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2015. október 15.**

**Javaslat a Modern Művészetért Közalapítvány alapító okiratának módosítására, a közhasznú jogállás megkérésére**

**Előadók:** az oktatási, kulturális, ifjúsági és sportbizottság elnöke

 az ügyrendi, igazgatási és jogi bizottság elnöke

**Előkészítő:** dr. Petánszki Lajos közgyűlési és informatikai osztály vezető

Bokor Zsuzsanna kulturális ügyintéző

**Meghívott:**  Gyöngyössy Csaba, a kuratórium elnöke

**Véleményező bizottságok:**

oktatási, kulturális, ifjúsági és sport bizottság 2015.10.13.

ügyrendi, igazgatási és jogi bizottság 2015.10.13.

**A napirendi pont rövid tartalma:** 2015. május 15-éig kellett a hatályos jogszabályok alapján újra megkérni a közalapítványok közhasznúságát, és kiegészíteni az alapító okiratukat. A Székesfehérvári Törvényszék hiánypótlásra szólította fel az alapítót, az alapító okiraton a kért módosításokat átvezettük, a közalapítvány is korrigálta és kiegészítette a beszámolóit.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 12810-20/2015.

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. Petánszki Lajos sk.

**A törvényességi ellenőrzésre vonatkozó adatok:**

Törvényességi ellenőrzést végző személy:

Leadás dátuma: 2015.10.09.

Ellenőrzés dátuma: 2015.10.09.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

**Egyéb megjegyzések:**

**JAVASLAT**

**a Modern Művészetért Közalapítvány alapító okiratának módosítására, a közhasznú jogállás megkérésére**

**Tisztelt Közgyűlés!**

1990-ben alapította a Dunaújvárosi Tanács a Modern Művészetért Alapítványt, amelyből 1994-ben hozta létre a Modern Művészetért Közalapítványt. (A továbbiakban: Közalapítvány) A Közalapítvány 2014. május 31-éig kiemelkedően közhasznú jogállású szervezet volt, hiszen olyan feladatot lát el, amely a korábbi jogszabályok szerint is az önkormányzatok kötelező feladata volt (a hatályos, 2005. évi alapító okirat az előterjesztés **1. számú melléklete**).

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) 75. § (5) bekezdése értelmében az e törvény hatályba lépése előtt nyilvántartásba vett közhasznú, illetve kiemelkedően közhasznú jogállású szervezet az e törvény szerinti feltételeknek való megfelelése esetén 2014. május 31. napjáig kezdeményezhette az e törvénynek megfelelő közhasznúsági nyilvántartásba vételét. 2014. június 1. napjától csak az e törvény szerint közhasznúsági nyilvántartásba vett szervezet jogosult a közhasznú megjelölés használatára és a közhasznú jogálláshoz kapcsolódó kedvezmények igénybevételére.

2014. május 29-én a Közgyűlés a 183/2014. (V.29.) határozatával döntött a Modern Művészetért Közalapítvány alapító okiratának módosításáról, a közhasznú jogállás megkéréséről, majd a 225/2014. (VI.19.) határozatával módosította, kiegészítette korábbi döntését.

A Székesfehérvári Törvényszék 2014. augusztus 14-én kelt, augusztus 19-én megérkezett végzésében törölte a szervezet közhasznú jogállását 2014. június 1. napjától, mivel az akkor hatályos, Ectv. 32. § (1) bekezdése kimondta, hogy közhasznú szervezetté civil szervezet minősíthető, a 2. § 6. pontja értelmében pedig a közalapítvány nem civil szervezet, valamint az akkor hatályos más törvények sem tették lehetővé a közalapítványok részére a közhasznú jogállás megszerzését. A Közalapítvány fellebbezett a Székesfehérvári Törvényszéknél, így a döntés a Fővárosi Ítélőtábla végzését figyelembe véve október 14-ei dátummal vált hatályossá**.**

Az államháztartásról szóló 1992. évi XXXVII. törvény és egyes kapcsolódó törvények módosításáról szóló 2006. évi LXV. törvény 1. § (3) bekezdése lehetővé teszi a közhasznú jogállás megszerzését a közalapítvány részére, melyet 2015. május 15. napjáig lehetett kérelmezni.

 A 9. § (1) bekezdése szerint azt az e törvény szerinti közalapítványt, amely 2014. május 31. napján közhasznú jogállással rendelkezett, és a Civil törvény szerinti közhasznúsági nyilvántartásba vétel iránti kérelmét erre is hivatkozással nyújtott be 2015. május 15. napjáig, közhasznú szervezetnek kell tekinteni, ha utóbb e kérelem alapján a bíróság a közhasznú jogállást megállapítja és azt a nyilvántartásba bejegyzi.

A civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény (továbbiakban: civil törvény) 44. §-a értelmében az alapítványok közhasznúsága ügyében az alapítónak kell eljárnia.

Áprilisban megtárgyalta a közgyűlés az alapító okirat módosításáról szóló újabb előterjesztést, és határidőben benyújtásra került a módosított alapító okirat. A Székesfehérvári Törvényszék augusztusban hiánypótlásra szólította fel az alapítót. (Lásd **2. számú** melléklet)

A végzés 1-6. pontja nem az alapító okirat szövegére, hanem a beküldött mellékletekre vonatkozik:

1. Az ügyfélkapun keresztül kell benyújtani a dokumentumokat, az eljáró munkatárs erről szóló felhatalmazását kiegészítettük a végzésben szereplő mondattal.
2. Nyilatkozat készült arról, hogy a közhasznúsági nyilvántartásba vétele iránti kérelmet *az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi. LXV. törvény* 9.§. (1) bekezdésére figyelemmel nyújtotta be az alapító.
3. A PK -102V nyomtatványban nem kérjük a számlaszám törlését, és bejegyzését.
4. Az egyik kuratóriumi tag lakcímének megváltozását feltüntetjük a PK -102V nyomtatvány E mellékleteként.
5. A bírósági honlapon megadott minta alapján becsatoljuk az ellenőrző szerv tagjainak új nyilatkozatát, valamint a korábbi tag lemondó nyilatkozatát is.
6. A Közalapítvány a 2012. és 2013. évi beszámolókat javította, továbbá csatolta az önkéntesekkel kötött szerződéseket, és az EMMI határozatot.
7. A végzés 7. pontja az alapító okirat kiegészítését, pontosítását, javítását írta elő.

Az alapító okiraton átvezettük a kért módosításokat, beidéztük a Ptk. és a civil törvény megjelölt szakaszait.

Tájékoztatjuk a Tisztelt Közgyűlést, hogy az Alapító Okiratban (**3. számú** melléklet) vastag betűvel szedtük a jelen módosításokat annak érdekében, hogy könnyebben áttekinthetők legyenek a változtatások.

Az előterjesztést az oktatási, kulturális, ifjúsági és sportbizottság, és az ügyrendi, igazgatási és jogi bizottság a közgyűlési előterjesztések postázása után tárgyalta, ezért a bizottsági vélemények ismertetésére a közgyűlés ülésén, szóban kerül sor.

A fentiek alapján az alábbi határozati javaslatot terjesztjük elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…/2015. (X.15.) határozata**

**a Modern Művészetért Közalapítvány alapító okiratának módosításáról a közhasznú jogállás megkéréséről**

1. Dunaújváros Megyei Jogú Város Közgyűlése a Modern Művészetért Közalapítvány közhasznú minősítése érdekében a Székesfehérvári Törvényszék 21.Pk.61.720/1994/47 számú hiánypótlásra felszólító végzése alapján a Közalapítvány alapító okirata alábbi módosító okiratát fogadja el:

**„MÓDOSÍTÓ OKIRAT**

**MODERN MŰVÉSZETÉRT KÖZALAPÍTVÁNY**

1. Törlésre kerül az alcímből az „Az 1997. évi CLVI. tv. rendelkezéseivel egységes szerkezetben” szövegrészlet.

2. A preambulumból törlésre kerül az 1. és a 3. bekezdés, helyükbe az alábbi rendelkezés lép:

„Dunaújvárosi Megyei Jogú Város Közgyűlése az 1993. évi XCII. törvény 40. §. (6) bekezdése alapján, a 138/1994.(VII.12.) KH számú határozatában megjelölt feltételek mellett a Modern Művészetért Alapítvány alapító okiratának módosításával hozta létre a Modern Művészetért Közalapítványt, az 1990. évi LXV. törvény 8. §. (l) bekezdésében a helyi önkormányzatok feladatává tett művészeti és közművelődési tevékenység folyamatos ellátása céljából. A közhasznú szervezetek jogállásáról szóló, az 1997. évi CLVI. tv. hatályba lépését követően a közalapítvány kiemelkedően közhasznú jogállású szervezet lett.”

3. A preambulum az alábbi szövegrészlettel egészül ki:

„A közalapítvány határozatlan időre jött létre.

2014. június 1-jétől a közalapítvány jogállása: közhasznú szervezet.”

4. Az alapító okirat 2. pontja kiegészül:

„ A közalapítvány idegen nyelvű elnevezése: Operated by Public Fund for Modern Art.”

5. Az alapító okirat 3. pontja első bekezdése elé az alábbi szöveg kerül:

„2014. május 31-éig:”

Az első bekezdés végéről törlésre kerül az alábbi szövegrészlet: „..,különösen:”

6. Az alapító okirat 3. pontja egy új második bekezdéssel egészül ki:

„2014. június 1-től:

A Magyarország helyi önkormányzatairól szóló 2011. évi CLXXXIX. tv. 13. § (1) bekezdés 7. pontja alapján olyan közfeladat ellátása, amely az önkormányzat kötelező feladata, azaz a kulturális örökség helyi védelme, a helyi közművelődési tevékenység támogatása, ennek keretében különösen:”

7. Az alapító okirat 3. pontjából törlésre kerül az alábbi rendelkezés:

„A közalapítvány számlaszáma :

K& H BANK 10200218-29271935-00000000”

8. A 4. a. a) pont első mondatából törlésre kerül az alábbi szövegrészlet: „a múzeumépület”, helyébe az alábbi rendelkezés lép: „az új kiállítóterek”. A második mondat törlésre kerül helyette az alábbi mondat lép hatályba: „A 180/2 hrsz-ú ingatlan és az azon felépült kiállítóterek és kiszolgáló helyiségek a közalapítvány tulajdonát képezik.”

A 4.a.b.) pont címéből törlésre kerül a „vagyonának” szó.

9. Az alapító okirat 4. b. pontja új második bekezdéssel egészül ki:

„A Közalapítvány a készpénzvagyonát 100%-ban felhasználhatja, a műtárgyvagyona nem költségvetési támogatás igénybevételével szerzett részét értékesítheti.

A közalapítvány csak olyan gazdálkodó szervezetben vehet részt, amelyben legalább többségi befolyással (Polgári Törvénykönyv 8:2. §) rendelkezik, és amelyben felelőssége nem haladja meg vagyoni hozzájárulása mértékét. Közalapítvány által létrehozott gazdálkodó szervezet további gazdálkodó szervezetet nem alapíthat, és gazdálkodó szervezetben részesedést nem szerezhet.

A közalapítvány alapítványt nem hozhat létre, ahhoz nem csatlakozhat, azzal nem egyesíthető, a közalapítvány alapítvány alapító jogainak gyakorlására nem jelölhető ki.

A közalapítvány pályázat kiírása nélkül évente a vagyona 5%-ának mértékéig, de legfeljebb összesen egymillió forint (közvetlen vagy közvetett) támogatástnyújthat az alapító okiratban foglalt célokra. Meghívásos pályázat kiírására kizárólag akkor kerülhet sor, ha

 - azt törvény vagy kormányrendelet lehetővé teszi és

 - pályázati kiírás tartalmazza a támogatási célt, a támogatás feltételeit és az elszámolás részletes rendjét.”

10. Az alapító okirat 4. b. pontja eredetileg 2. bekezdéséből törlésre kerül az alábbi rendelkezés:

„A költségvetés tervezetét legkésőbb minden tárgyévet megelőző év november hónap 20. napjáig köteles elfogadni. A költségvetést tárgyév február 28-áig köteles elfogadni. Szükség esetén a kuratórium rendkívüli üléseken, eseti döntésekkel határoz a vagyon felhasználásáról a már elfogadott éves költségvetés keretében.”

11. Az alapító okirat 4. c. a.) pontjából törlésre kerül a második francia bekezdés:

„- a közalapítványhoz más tulajdonából deponált (letétbe helyezett) gyűjtemény kezelésének módját és az azzal járó kötelezettségeket külön szerződés szabályozza,”

12. Az alapító okirat 4. c.c.) pontja 1. bekezdése törlésre kerül:

„- az alapítványi cél érdekében - kiegészítő tevékenységként - a közalapítvány a tulajdonába került vagyont gazdasági tevékenység útján is hasznosíthatja. Az ebből a tevékenységből elért nyereséget a közalapítvány alapítói okiratban rögzített céljaira lehet fordítani.”

 helyébe az alábbi rendelkezés lép:

„Az alapítvány gazdasági - vállalkozási tevékenységet csak közhasznú céljainak megvalósításával közvetlenül összefüggésben és annak érdekében, azokat nem veszélyeztetve végez.”

 A 2. bekezdés kiegészül a „közhasznú” szóval.

13. Az alapító okirat 4. d.) pontja az első mondat után az alábbi rendelkezéssel egészül ki:

„A Közalapítványhoz bármely kül- és belföldi természetes és jogi személy, valamint jogi személyek jogi személyiséggel nem rendelkező társulásai vagy szervezeti egységei, illetve jogi személyiséggel nem rendelkező szervezet csatlakozhat a közalapítványhoz juttatott vagyon teljesítésével, amennyiben a közalapítvány alapító okiratában foglaltakat elfogadja, illetve azt tudomásul vette, és a közalapítvány vagyonát bármilyen módon gyarapítja (pl.: pénzzel, vagyoni értékű jogokkal, mobilizálható vagyoni eszközökkel).

A csatlakozók alapítói és egyéb jogok gyakorlására nem jogosultak.

A csatlakozók jogosultak – a közalapítvány céljaival egyező – javaslatot tenni az általuk adott vagyon, vagy annak egy részét érintő célirányos felhasználására, de tudomásul veszik, hogy a feltételek elfogadásáról a Kuratórium dönt. A Kuratórium a csatlakozási kérelem benyújtását követő 60 napon belül összehívott kuratóriumi ülésen, egyszerű szótöbbséggel hozott határozattal dönt a csatlakozáshoz való hozzájárulásról, valamint annak feltételeiről. A Kuratórium a döntését 60 napos határidőn belül hozza meg. A Kuratórium döntéséről az érintetteket a határozathozatalt követő 8 napon belül kell írásban értesíteni. A Kuratórium visszautasíthatja azt az adományt, amelyet olyan kikötéssel kívánnak juttatni, mely nem egyeztethető össze a közalapítvány céljával. A csatlakozni szándékozónak írásban nyilatkoznia kell arról, hogy elfogadja a jelen alapító okiratban foglaltakat, s milyen módon növeli a közalapítvány céljaira fordítható vagyont. A vagyoni hozzájárulás (pénzbeli vagy nem pénzbeli) minimális értéke 100.000.- Ft. A rendelkezésre bocsátás módja pénzbeli hozzájárulás esetén, a közalapítvány pénzforgalmi számlájára történő befizetés, ideje a Kuratórium csatlakozás elfogadásáról szóló döntésének az érintettel való írásbeli értesítés (közlés) átvételétől számított 15 napon belül. Nem pénzbeli hozzájárulás tulajdonjogának vagy a vagyoni értékű jog átadásának a rendelkezésre bocsátás ideje a Kuratórium csatlakozás elfogadásáról szóló döntésének az érintettel való írásbeli értesítés (közlés) átvételétől számított 15 napon belül.

A csatlakozók a közalapítvány részére teljesített vagyoni hozzájárulást vagy annak értékét nem vonhatják el és nem követelhetik vissza.

A közalapítványhoz csatlakozó személyeknek vagy szervezeteknek joguk van a kuratórium elnökétől pontos tájékoztatást kérni a közalapítványba rendelt pénz, vagy más vagyontárgy felhasználásáról.”

14. Az alapító okirat 4. f.) pontja hatálytalan, helyébe az alábbi rendelkezés lép:

„ A közalapítvány éves pénzügyi terv alapján gazdálkodik, a hatályos számviteli

szabályok, valamint az egyesülési jogról, a közhasznú jogállásról valamint a civil szervezetek működéséről és támogatásáról szóló 2011. évi CLXXV. törvény alapján beszámolót, valamint közhasznúsági mellékletet készít, amelyet az ellenőrző bizottság véleményez és a kuratórium fogad el, az általános határozatképességi és határozathozatalbeli szabályok alapján.

Az így elfogadott beszámolót, valamint közhasznúsági mellékletét az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 30. §-ában előírtak szerint köteles letétbe helyezni és közzétenni.

A Közalapítvány az éves beszámolóját és közhasznúsági jelentését minden év május 31-ig megküldi az Alapítónak.”

15. Az alapító okirat 5 a.) pontjában:

Az első mondatban a „7” megjelölés „5”-re változik.

Az alapító okirat kiegészül a kuratórium elnök és a kuratórium tagok anyjának nevével az alábbiak szerint:

*[Gyöngyössy Csaba]* ***„***anyja neve: Cifrus Irén”

*[Rohonczi István]* „anyja neve: Bacsi Anna”

*[Friedrich Ferenc ]* „anyja neve:Serfőző Erzsébet”

*[Juhász Péter ]* „1011 Budapest, Fő utca 26/b. 2a. anyja neve:Jánvári Irén”

*[Bokor Zsuzsanna]* „anyja neve: Rauf Rozália”

 Hatályát veszti az alábbi rendelkezés:

 „ A közalapítványt a kuratórium elnöke képviseli. Utalványozási és bankszámla feletti rendelkezési joggal bír, bármely két fő együttes aláírása esetén: Gyöngyössy Csaba**,** Rohonczi István, Máté Lajosné és Bokor Zsuzsanna.”

 Helyébe az alábbi rendelkezés lép:

 „ A közalapítványt Gyöngyössy Csaba, a kuratórium elnöke, akadályoztatása esetén Rohonczi István kuratóriumi tag képviseli. Utalványozási és bankszámla feletti rendelkezés során a képviselet módja és terjedelme ezzel azonos.

 A kuratórium elnökének és tagjainak megbízatása határozatlan időre szól.”

 16. Az alapító okirat 5. b. pontja kiegészül egy új 3. mondattal:

 „A kuratórium határozatképességének megállapításakor figyelmen kívül kell hagyni az alapítóval munkaviszonyban, munkavégzésre irányuló egyéb szerződéses jogviszonyban, illetve egyéb érdekeltségben álló kuratóriumi tagot.

 Az 5. b. pontból törlésre kerülnek az alábbi bekezdések:

 „A vezető szerv határozathozatalában nem vehet részt az a személy, aki vagy akinek közeli hozzátartozója, élettársa a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közalapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

 Nem lehet a közalapítvány vezető tisztségviselője az a személy,aki olyan közhasznú szervezetnél töltött be – annak megszűntét megelőző két évben legalább egy évig – vezető tisztséget, amely az adózás rendjéről szóló törvény szerinti köztartozását nem egyenlíti ki. E tilalom a közhasznú szervezet megszűntét követő két évig áll fenn.”

Helyükbe az alábbi rendelkezések lépnek:

 „A kuratórium elnöke és tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

 A kuratórium elnöke és tagja a feladatait személyesen köteles ellátni.

 Nem lehet kuratórium elnöke és tagja az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet kuratórium elnöke és tagja az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

 Az eltiltást kimondó határozatban megszabott időtartamig nem lehet kuratórium elnöke és tagja az, akit eltiltottak a vezető tisztségviselői tevékenységtől.

 Az alapítvány kedvezményezettje és annak közeli hozzátartozója nem lehet a kuratórium tagja. Az alapító okirat eltérő rendelkezése semmis.

 Az alapító és közeli hozzátartozói nem lehetnek többségben a kuratóriumban. Az alapító okirat eltérő rendelkezése semmis.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig.

 *a)* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

 *b)* amellyel szemben az állami adó- és vámhatóság jelentős összegű adóhiányt tárt fel,

 *c)* amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

 *d)* amelynek adószámát az állami adó- és vámhatóság [az adózás rendjéről szóló](http://uj.jogtar.hu/)  [törvény](http://uj.jogtar.hu/) szerint felfüggesztette vagy törölte.”

 17. Az alapító okirat 5. c.) pontja első bekezdés 3. mondata az alábbira módosul: „A kuratórium ülése nyílt.” A bekezdés az alábbi szöveggel egészül ki:

 „A kuratórium ülését az elnök meghívó küldésével hívja össze írásban, igazolható módon kézbesítve. Igazolható módon történő kézbesítésnek minősül az ajánlott küldemény, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény). A meghívónak tartalmaznia kella jogi személy nevét és székhelyét,az ülés idejének és helyszínének megjelölését,az ülés napirendjét. A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. A kuratórium az ülését a jogi személy székhelyén tartja. Ha a kuratórium ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához. A kuratórium ülésén a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárul.”

 A második bekezdés törlésre kerül :

 „ A kuratórium ülése akkor határozatképes, ha a tagok több mint a fele jelen van, és a jelenlévők között nincsenek többségben az alapítóktól függőségben lévő tagok. Amennyiben a jelenlévők között többségben, illetőleg ugyanolyan arányban vannak az alapítóktól függőségben lévő tagok, úgy a kuratórium ülését8 napon belüli időpontra változatlan napirenddel újból össze kell hívni.”

 Helyébe az alábbi rendelkezés lép:

 „A kuratórium ülése akkor határozatképes, ha a tagok több mint a fele jelen van. Ha a kuratórium határozatképtelen, az ülést 8 napon belüli időpontra változatlan napirenddel újból össze kell hívni.”

 A 3. bekezdésből törlésre kerül az alábbi szövegrészlet:

 „szavazategyenlőség estén az elnök szavazata dönt”

 A 4. bekezdésből törlésre kerül az alábbi szövegrészlet: „olyan nyilvántartás”, helyébe az alábbi rendelkezés lép: „a határozatok tára nyilvántartásának”. A bekezdés kiegészül az alábbi rendelkezéssel:

 „ Az ülésekről készült jegyzőkönyveket és a határozatok nyilvántartását az alapítvány székhelyén kell őrizni.”

 18. Az alapító okirat 5. d.) pontja kiegészül az alábbi szövegrészlettel: „díjazásban nem részesülnek, de”

 19. Az alapító okirat 5. pontja egy új e.) ponttal egészül ki:

 „A Kuratórium tagjainak tisztsége megszűnik:

* lemondással, az új kuratóriumi tag bírósági nyilvántartásba történő bejegyzésével,
* a kuratóriumi tag halálával,
* a vezető tisztségviselő cselekvőképességének a tevékenysége ellátásához szükséges körben történő korlátozásával,
* a vezető tisztségviselővel szembeni kizáró vagy összeférhetetlenségi ok bekövetkeztével,
* a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében, a Btk. 61.§ (2) bekezdés i) pontjában és az Ectv. 38. § - 39. §-ban foglalt összeférhetetlenségi és kizáró ok bekövetkeztével,
* a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.

A kuratóriumi tag megbízatásáról a közalapítványhoz címzett, a kuratórium elnökéhez vagy a kuratóriumhoz intézett nyilatkozattal bármikor, indokolás nélkül lemondhat. A tisztségről való lemondást írásban, igazolható módon kell közölni.

 Ha a közalapítvány működőképessége ezt megkívánja, a lemondás az új kuratóriumi tag kijelölésével, ennek hiányában legkésőbb a bejelentéstől számított hatvanadik napon válik hatályossá.

 A lemondott kuratóriumi tag kérheti a bíróságtól annak nyilvántartásba való bejegyzését, hogy vezető tisztségviselői megbízatásáról való lemondása a Polgári Törvénykönyv 3:25. § (4) bekezdésében meghatározott hatvan nap elteltével hatályossá vált, ha az adat módosítása iránt változásbejegyzési eljárás nincs folyamatban.”

 19. Az alapító okirat 6. a) pontjában az ellenőrzési bizottság tagjai közül törlésre kerül
 „Klein András Miklós Dunaújváros, Babits Mihály út 10. fszt. 2.” szövegrész, helyébe az alábbi lép:

 „Prosek Zoltán Dunaújváros, Martinovics utca 27. anyja neve: Bender Erzsébet”

 A pont kiegészül az ellenőrző bizottság tagjainak anyja nevével az alábbiak szerint:

 *[Kuruczné Ugari Aranka] „*anyja neve: Varga Mária.”

 [*Dr. Skaliczky Andrea] „*anyja neve: Marenics Magdolna”.

 A 7. bekezdés e törlésre kerül, helyébe az alábbi rendelkezés lép:

 „Az ellenőrző bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet az ellenőrző bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője. Az ellenőrző bizottság tagjai a bizottság munkájában személyesen kötelesek részt venni. Az ellenőrző bizottság tagjai a jogi személy ügyvezetésétől függetlenek, tevékenységük során nem utasíthatóak.

 Nem lehet az ellenőrző bizottság elnöke vagy tagja az a személy, aki

 *a)* a kuratórium, illetve az ügyvezető szerv elnöke vagy tagja,

 *b)* a közalapítvánnyal e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

 *c)* a közalapítvány cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, illetve

 *d)* az *a)-c)* pontban meghatározott személyek közeli hozzátartozója.

 Az ellenőrző bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

 Nem lehet az ellenőrző bizottság tagja az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

 Nem lehet az ellenőrző bizottság tagja az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

 Az eltiltást kimondó határozatban megszabott időtartamig nem lehet az ellenőrző bizottság tagja az, akit eltiltottak a vezető tisztségviselői tevékenységtől.

 Az ellenőrző bizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy az ellenőrző bizottsági tag lemondó nyilatkozatát a jogi személy vezető tisztségviselőjéhez intézi.”

 A 11. bekezdés kiegészül az alábbiakkal: „és a törvényességi ellenőrzést ellátó szervet.”

 20. Az alapító okirat 6. b) pontjának első bekezdése az alábbi rendelkezéssel egészül ki:

„E kötelezettsége teljesítése során az alapító a megszűnt közalapítvány jogi személyiséggel rendelkező szervezeti egységét saját alapítású költségvetési szervvé alakíthatja át a költségvetési szerv alapítására vonatkozó szabályok megfelelő alkalmazásával. Ennek során azonban gondoskodnia kell annak a jogszabálynak a kiadásáról, amely tartalmazza a jogutódlással kapcsolatos és mindazon rendelkezéseket, amelyek a közalapítvány bírósági nyilvántartásból való törlésének napjával azonos fordulónapon az érintett jogi személy további működésének folyamatosságát megfelelően biztosítják.”

A 6.b) pont utolsó mondatában a „jön” szó törlésre kerül, helyébe „jött” szó kerül.

21. Az alapító okirat egy új 6. d) ponttal egészül ki:

„Az Alapító Okiratban nem szabályozott kérdésekben a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezései irányadók, annak keretei között a kezelő szervezet bármely kérdésben határozatot hozhat.”

 22. Az Alapító Okirat jelen módosítással nem érintett rendelkezései változatlan tartalommal hatályban maradnak.

 Dunaújváros, 2015. október 15.

1. Cserna Gábor

 Dunaújváros Megyei Jogú Város

 Polgármestere”

2. Dunaújváros Megyei Jogú Város Közgyűlése felhatalmazza a polgármestert, hogy a módosító okiratot, valamint a módosításokkal egységes szerkezetbe foglalt alapító okiratot aláírja.

3. Dunaújváros Megyei Jogú Város Közgyűlése felkéri a polgármestert, hogy a módosítások bejegyzésével kapcsolatos intézkedéseket tegye meg, a nyilvántartásba bejegyzett adatok megváltozásának bejegyzéséről szóló és közhasznú jogállás megkéréséről szóló kérelmet küldje meg a Székesfehérvári Törvényszék részére.

**Felelős:**  - a határozat végrehajtásáért:

 a polgármester

 - a határozat végrehajtásában való közreműködésért:

 a jogi és szervezési igazgatóság igazgatója

**Határidő:** 2015. október 19.

4. Dunaújváros Megyei Jogú Város Közgyűlése felkéri a polgármestert, hogy a Modern Művészetért Közalapítvány alapító okiratának módosításokkal egybeszerkesztett szövegét a helyben szokásos módon tegye közzé.

**Felelős:**  - a határozat végrehajtásáért:

 a polgármester

 - a határozat végrehajtásában való közreműködésért:

 a jogi és szervezési igazgatóság igazgatója

**Határidő:**  a jogerős bírósági nyilvántartásba vételt követő 30 napon belül

Dunaújváros, 2015. október 15.

**Sztankovics László s.k. Tóth Kálmán s.k.**

 **az oktatási, kulturális, ifjúsági az ügyrendi, igazgatási és**

  **bizottság elnöke jogi bizottság elnöke**